РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/3-19

24. јануар 2019. године

Б е о г р а д

ЗАПИСНИК

СА 61. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 24. ЈАНУАРА 2019. ГОДИНЕ

Седница је почела у 11,05 часова.

 Седници је председавао др Александар Мартиновић, председник Одбора.

Седници су присуствовали чланови Одбора: Александар Марковић, др Дарко Лакетић, Верољуб Матић, Душица Стојковић, Бранимир Јовановић, Момо Чолаковић и Петар Петровић.

Седници су присуствовали и заменици чланова Одбора: Јелена Мијатовић, заменик Марка Зељуга, Стефана Миладиновић, заменик Ђорђа Милићевића и др Александра Јерков, заменик Горана Ћирића (напустила седницу у току седме тачке дневног реда).

Седници нису присуствовали чланови Одбора: Драгана Баришић, Марко Зељуг, Ђорђе Милићевић, проф. др Војислав Шешељ, Немања Шаровић, Бранка Стаменковић, Горан Ћирић, Ненад Константиновић и Ненад Чанак.

Седници су присуствовали и Бранко Маринковић, заменик генералног секретара Народне скупштине и Владимир Орлић, народни посланик Посланичке групе СНС, који није члан Одбора.

Председник Одбора је образложио да је седницу сазвао у року краћем од рока предвиђеног чланом 72. став 2. Пословника Народне скупштине због неопходности да се размотре и донесу акта из предложеног дневног реда.

Пре утврђивања дневног реда, Одбор је већином гласова прихватио предлог председника Одбора да се обави заједнички јединствени претрес по тачкама 3, 4, 5 и 6. предложеног дневног реда, који је поднет на основу члана 82, члана 92. став 2, члана 192. ст. 2. и 3. и члана 193. Пословника Народне скупштине.

 На предлог председника, Одбор је већином гласова утврдио следећи

Д н е в н и р е д:

 - усвајање записника са 58, 59. и 60. седнице Одбора -

1. Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини 02 број 013-603/18 од 22. јануара 2019. године;
2. Разматрање оставки које су на функцију народног посланика поднеле Ивана Стојиљковић (01 број: 118-3918/18 од 24. децембра 2018. године) и Љибушка Лакатош (01 број:118-3919/18 од 25. децембра 2018. године);
3. Разматрање обавештења заменика генералног секретара Народне скупштине о изрицању мере одржавања реда народном посланику Балши Божовићу, на Четвртој седници Другог редовног заседања Народне скупштине Републике Србије у 2018. години (21 број 120-3666/18 од 28. новембра 2018. године);
4. Разматрање обавештења заменика генералног секретара Народне скупштине о изрицању мере одржавања реда народном посланику Бошку Обрадовићу, на Четвртој седници Другог редовног заседања Народне скупштине Републике Србије у 2018. години (21 број 120-3673/18 од 29. новембра 2018. године);
5. Разматрање обавештења заменика генералног секретара Народне скупштине о изрицању мере одржавања реда народним посланицима Душану Петровићу, Бошку Обрадовићу, Балши Божовићу и др Санди Рашковић Ивић на Четвртој седници Другог редовног заседања Народне скупштине Републике Србије у 2018. години (21 број 120-3728/18 од 4. децембра 2018. године):
6. Разматрање обавештења заменика генералног секретара Народне скупштине о изрицању мере одржавања реда народним посланицима Зорану Живковићу, Радославу Милојичићу и Марку Ђуришићу на Четвртој седници Другог редовног заседања Народне скупштине Републике Србије у 2018. години (21 број 120-3750/18 од 5. децембра 2018. године);
7. Доношење одлуке о висини основице за обрачун и исплату платe за председника Републике, народне посланике и именована лица у Служби председника Републике и Служби Народне скупштине;
8. Разматрање предлога заменика генералног секретара Народне скупштине за постављење државног службеника на положај помоћника генералног секретара Народне скупштине - руководилац Сектора за опште послове и руководилац Сектора за оперативно-техничке послове и информационе технологије (03 број 112-3925/18 од 18. јануара 2019. године);
9. Усмеравање средстава из Фонда солидарности Народне скупштине.

Пре преласка на рад по утврђеном дневном реду, Одбор је већином гласова, без примедаба, усвојио записнике са 58, 59. и 60. седнице Одбора.

**Прва тачка дневног реда:** Разматрање Одлуке Републичке изборне комисије о додели мандата народног посланика ради попуне упражњених посланичких места у Народној скупштини

Председник Одбора је упознао чланове и заменике чланова Одбора са садржином Одлуке Републичке изборне комисије 03 Број 013-95/19 од 22. јануара 2019. године о додели мандата народног посланика ради попуне упражњених посланичких места у Народној скупштини и садржином уверења о избору народних посланика Немање Радојевића, Војина Биљића и Андријане Аврамов.

Дискусије није било.

На предлог председника, Одбор је већином гласова усвојио и Народној скупштини поднео следећи

И З В Е Ш Т А Ј

Одбор је констатовао да су престанком мандата народних посланика Душана Павловића, др Ратка Јанкова и мр Јасмине Николић, изабраних са Изборне листе ДОСТА ЈЕ БИЛО – САША РАДУЛОВИЋ остала упражњена посланичка места у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверења о избору народних посланика Немање Радојевића, Војина Биљића и Андријане Аврамов, изабраних са Изборне листе ДОСТА ЈЕ БИЛО – САША РАДУЛОВИЋ и утврдио да су подаци о избору народних посланика истоветни са подацима из Одлуке Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Немањи Радојевићу, Војину Биљићу и Андријани Аврамов.

За известиоца Одбора на седници Народне скупштине одређен је др Александар Мартиновић, председник Одбора.

**Друга тачка дневног реда:** Разматрање оставки које су на функцију народног посланика поднеле Ивана Стојиљковић и Љибушка Лакатош

Председник Одбора је упознао чланове и заменике чланова Одбора да су оставке на функцију народног посланика поднеле Ивана Стојиљковић и Љибушка Лакатош; да су оставке, у складу са Законом о избору народних посланика и Пословником Народне скупштине оверене код надлежних државних органа и предате на писарницу Народне скупштине, као и да је служба Одбора у складу са чланом 198. став 2. Пословника Народне скупштине, именоване позвала да присуствују седници.

Дискусије није било.

На предлог председника, Одбор је већином гласова усвојио и Народној скупштини поднео следећи

И З В Е Ш Т А Ј

Одбор је утврдио да је подношењем оставки народних посланика Иване Стојиљковић и Љибушке Лакатош, изабраних са Изборне листе АЛЕКСАНДАР ВУЧИЋ - СРБИЈА ПОБЕЂУЈЕ, наступио случај из члана 88. став 1. тачка 2. Закона о избору народних посланика, у коме се подношење оставке наводи као један од разлога за престанак мандата народном посланику пре истека времена на које је изабран, те предлаже да Народна скупштина, у смислу члана 88. ст. 3. и 4. истог закона, констатује престанак мандата именованим народним посланицима.

На тај начин омогућава се избор нових народних посланика, путем додељивања мандата другим кандидатима са наведене изборне листе, у складу са чланом 92. Закона о избору народних посланика.

За известиоца Одбора на седници Народне скупштине одређен је др Александар Мартиновић, председник Одбора.

**Трећа - шеста тачка дневног реда:** Разматрање обавештења заменика генералног секретара Народне скупштине о изрицању мере одржавања реда народном посланику Балши Божовићу, на Четвртој седници Другог редовног заседања Народне скупштине Републике Србије у 2018. години; Разматрање обавештења заменика генералног секретара Народне скупштине о изрицању мере одржавања реда народном посланику Бошку Обрадовићу, на Четвртој седници Другог редовног заседања Народне скупштине Републике Србије у 2018. години; Разматрање обавештења заменика генералног секретара Народне скупштине о изрицању мере одржавања реда народним посланицима Душану Петровићу, Бошку Обрадовићу, Балши Божовићу и др Санди Рашковић Ивић на Четвртој седници Другог редовног заседања Народне скупштине Републике Србије у 2018. години; Разматрање обавештења заменика генералног секретара Народне скупштине о изрицању мере одржавања реда народним посланицима Зорану Живковићу, Радославу Милојичићу и Марку Ђуришићу на Четвртој седници Другог редовног заседања Народне скупштине Републике Србије у 2018. години

У складу са усвојеним предлогом председника Одбора, Одбор је о наведеним тачкама утврђеног дневног реда водио заједнички јединствени претрес.

Дискусије није било.

Одбор је, у складу са чланом 157. став 2. Пословника Народне скупштине, о сваком предлогу одлуке о новчаној казни, одлучивао посебно.

На предлог председника, Одбор је већином гласова донео Одлуку о новчаној казни из тачке три утврђеног дневног реда, за БАЛШУ БОЖОВИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.673,26 динара.

На предлог председника, Одбор је већином гласова донео Одлуку о новчаној казни из тачке четири утврђеног дневног реда, за БОШКА ОБРАДОВИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.673,26 динара.

На предлог председника, Одбор је већином гласова донео Одлуку о новчаној казни из тачке пет утврђеног дневног реда, за ДУШАНА ПЕТРОВИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.673,26 динара.

На предлог председника, Одбор је већином гласова донео Одлуку о новчаној казни из тачке пет утврђеног дневног реда, за БОШКА ОБРАДОВИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.673,26 динара.

На предлог председника, Одбор је већином гласова донео Одлуку о новчаној казни из тачке пет утврђеног дневног реда, за БАЛШУ БОЖОВИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.673,26 динара.

На предлог председника, Одбор је већином гласова донео Одлуку о новчаној казни из тачке пет утврђеног дневног реда, за САНДУ РАШКОВИЋ ИВИЋ, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.673,26 динара.

На предлог председника, Одбор је већином гласова донео Одлуку о новчаној казни из тачке шест утврђеног дневног реда, за ЗОРАНА ЖИВКОВИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.673,26 динара.

На предлог председника, Одбор је већином гласова донео Одлуку о новчаној казни из тачке шест утврђеног дневног реда, за РАДОСЛАВА МИЛОЈИЧИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.673,26 динара.

На предлог председника, Одбор је већином гласова донео Одлуку о новчаној казни из тачке шест утврђеног дневног реда, за МАРКА ЂУРИШИЋА, народног посланика на сталном раду у Народној скупштини, који се кажњава новчаном казном у висини од 10% основне плате народног посланика, у износу од 7.673,26 динара.

**Седма тачка дневног реда:** Доношење одлуке о висини основице за обрачун и исплату платe за председника Републике, народне посланике и именована лица у Служби председника Републике и Служби Народне скупштине

 Председник Одбора упознао је чланове и заменике чланова Одбора да је Законом о платама у државним органима и јавним службама прописано да основицу за обрачун и исплату плата за председника Републике, народне посланике и именована, постављена и запослена лица у службама председника Републике и Народне скупштине Републике Србије утврђује Административни одбор Народне скупштине, у складу са средствима обезбеђеним у буџету Републике Србије, као и да је чланом 7. став 2. тачка 5) Закона о изменама и допунама Закона о буџетском систему прописано да ће се изузетно у 2019. години, повећати плате код осталих корисника средстава буџета Републике Србије - за 7% почев од плате за јануар 2019. године, те да се предложеном одлуком врши усклађивање висине основице за обрачун плате председника Републике, народне посланике и именована лица у Служби председника Републике и Служби Народне скупштине, која за изабрана лица са наведеним увећањем износи 8.922,39 динара, са припадајућим порезом и доприносом за обавезно социјално осигурање, а за именована лица 3.033,92 динара, са припадајућим порезом и доприносом за обавезно социјално осигурање.

Дискусије није било.

На предлог председника, Одбор је једногласно усвојио Предлог одлуке о висини основице за обрачун и исплату платe за председника Републике, народне посланике и именована лица у Служби председника Републике и Служби Народне скупштине.

**Осма тачка дневног реда**: Разматрање предлога заменика генералног секретара Народне скупштине за постављење државног службеника на положај помоћника генералног секретара Народне скупштине - руководилац Сектора за опште послове и руководилац Сектора за оперативно-техничке послове и информационе технологије

Председник Одбора упознао је чланове и заменике чланова Одбора да је заменик генералног секретара, након спроведеног конкурса за попуњавање положајних радних места и утврђене Листе кандидата, а на основу члана 33. став 2. Закона о државним службеницима и тачке 13. Одлуке о организацији и раду Службе Народне скупштине, поднео Одбору предлог за постављење Марине Шуковић на положај помоћника генералног секретара Народне скупштине - руководилац Сектора за опште послове, на период од пет година и постављење Дарија Кукоља на положај помоћника генералног секретара Народне скупштине - руководилац Сектора за оперативно-техничке послове и информационе технологије, на период од пет година.

Дискусије није било.

На предлог председника, Одбор је једногласно донео Решење о постављењу Марине Шуковић, на положај помоћника генералног секретара Народне скупштине - руководилац Сектора за опште послове, на период од пет година, као и Решење о постављењу Дарија Кукоља, на положај помоћника генералног секретара Народне скупштине - руководилац Сектора за оперативно-техничке послове и информационе технологије, на период од пет година.

На предлог председника, Одбор је једногласно донео и решења о продужењу в.д. статуса за ова лица за период 7. јануар – 23. јануар 2019. године.

**Девета тачка дневног реда**: Усмеравање средстава из Фонда солидарности Народне скупштине

Председник Одбора упознао је чланове и заменике чланова Одбора да је на рачуну Фонда солидарности расположив износ од 121.911,44 динара, као и да је његов предлог да се износ усмери Епархији рашко-призренској – Манастир Грачаница – помоћ за народне кухиње на Косову и Метохији, што је већ пракса Одбора.

Дискусије није било.

На предлог председника, Одбор је једногласно донео Одлуку о усмеравању средстава из Фонда солидарности Народне скупштине, у висини од 121.911,44 динара, Епархији рашко-призренској – Манастир Грачаница – помоћ за народне кухиње на Косову и Метохији.

Седница је завршена у 11,20 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић др Александар Мартиновић